**Leseoppgave:** DELTIDSJOBB

Jonas trenger en deltidsjobb. Studielånet strekker ikke til. Han skal bli lege og har nettopp begynt på studiene. Nå har han bruk for ekstra penger slik at han kan bli med noen kamerater på påskeferie. En av kameratene har sendt ham en e-post hvor han forteller at han har fått leie en hytte på fjellet. Skal Jonas bli med, må han skaffe seg en jobb raskt.

Først ringer Jonas til en sportsbutikk. Han spør om de trenger noen til å rydde på lageret eller til å pakke ut varer. Det gjør de ikke. Så ringer han til en dagligvarebutikk. De trenger ekstrahjelp. Timelønnen er ikke så veldig god. Likevel tar han jobben. Han skal jobbe seks timer tre ganger i uken.

Han blir veldig glad og sender straks en melding til kameraten og sier at han blir med på påskeferie.

**A. Hva trenger Jonas penger til?**

1. Fjelltur

2. Studietur

3. Sportsutstyr

**B. Hvor får Jonas jobb?**

1. På et skisenter
2. I en sportsbutikk
3. I en matvarebutikk

**Skriveoppgave:**

“Skriv en e-post til en venn og fortell om hvor du dro på ferie i år” (*Skriv mellom 80 og 200 ord)*